open-index/open-wikipedia-markdown huggingface dataset:
Hans de Beer

**Hans de Beer** (* 1957 a Muiden, Ollanda settentriunala) è in autur ed illustratur neerlandais.

Hans de Beer ha l'emprim studegià istorgia e suenter illustraziun a la Rietveld Art Academie d'Amsterdam.

El ha dissegnà diversas serias per revistas per uffants neerlandaisas avant ch'el ha publitgà ses emprim cudesch da maletgs cun il *pitschen urs da glatsch* (TO: *Der kleine Eisbär*). Ozendi lavura el sco illustratur a professiun libra. El scriva e publitgescha ses cudischs da maletgs er per tudestg. Ses cudeschs – oravant tut *Il pitschen urs da glatsch* – èn vegnids translatads en bleras linguas, tranter auter ils tschintg idioms rumantschs. Plinavant datti versiuns bilinguas tudestg-tircas.

## Bibliografia
* Kleiner Eisbär, wohin fährst du?
** Pitschen uors da glatsch ingio via? (vallader, Uniun dals Grischs, 1989)
* Kleiner Eisbär, komm bald wieder!
** Uorsin da glatsch cura tuornast? (puter, Uniun dals Grischs, 1990)
* Kleiner Eisbär, nimm mich mit!
* Der kleine Eisbär und der Angsthase
* Kleiner Eisbär, kennst du den Weg?
** Uorset alv, sas ti la via? (sursilvan, Romania, 1996)
** Las aventuras digl urs alv (sutsilvan e surmiran, Renania ed Uniun rumantscha da Surmeir, 1996)
** Uorsin da glatsch cugnuoschast la via? (puter e vallader, Uniun dals Grischs, 1996)
* Kleiner Eisbär, lass mich nicht allein!
* Kleiner Eisbär, hilf mir fliegen!
* Der kleine Eisbär rettet die Rentiere
** Lars spendra igls rens (sutsilvan e surmiran, 2005)
* Buch zum Film: Der kleine Eisbär 2
* Kleiner Eisbär in der Walbucht
* Der kleine Eisbär 2  Mein Puzzle-Buch
Karl von Ettmayer

**Karl von Ettmayer**, correctamain *Karl Ettmayer von Adelsburg* (* 22 da fanadur 1874 a Jessenetz sper Konitz, Moravia; † 24 da mars 1938 a Vienna) era in romanist e linguist austriac.

## Vita ed ovra
Ettmayer è creschì si en il Tirol dal Sid e frequentava il gimnasi da lingua tudestga a Trentino. El ha studegià l'emprim medischina a l'Universitad da Puntina (Innsbruck), ha suenter dentant midà tar las linguas romanas ed ha studegià a l'Universitad da Graz sut l'instrucziun da Antonio Ive (1851–1937) e Hugo Schuchardt. Tar Schuchardt ha el promovì il 1899 cun *Lombardisch-Ladinisches aus Südtirol. Ein Beitrag zum oberitalienischen Vokalismus; die zugrundeliegenden Dialektmaterialien*.

Il 1903 è Ettmayer sa habilità a Vienna tar Wilhelm Meyer-Lübke davart *Bergamaskische Alpenmundarten* (Leipzig 1903). Dapi il 1905 fin il 1911 lavurava el sco professer a l'Universitad da Friburg en Svizra, dapi il 1911 fin il 1915 sco professer ordinari e successur da Theodor Gartner a l'Universitad da Puntina e dapi il 1915 sco successur da Meyer-Lübke a l'Universitad da Vienna. Il 1927 è el vegnì elegì en l'Academia austriaca da las scienzas.

## Ulteriuras ovras
* *Benötigen wir eine wissenschaftlich deskriptive Grammatik?* , Halle a.S. 1910
* *Vademecum für Studierende der romanischen Philologie*, Heidelberg 1919
* *Über das Wesen der Dialektbildung, erläutert an den Dialekten Frankreichs*, Wien 1927
* *Analytische Syntax der französischen Sprache mit besonderer Berücksichtigung des Altfranzösischen*, 2 Bde, Halle a.S. 1930-1936
* Welche Bedeutung kommt dem Systembegriff in der Sprachwissenschaft zu? in: *Almanach der Akademie der Wissenschaften Wien* 72, 1935, S. 39-48
* *Das Ganze der Sprache und seine logische Begründung*, Jena 1938

## Litteratura
* Wilhelm Theodor Elwert in: *Neue Deutsche Biographie* 4, 1959, S. 667 f.
* *Österreichisches Biographisches Lexikon* 1, 1957, S. 272
* Hans Goebl in: Karl von Ettmayer, *Lombardisch-Ladinisches aus Südtirol*, San Martin de Tor 1995, sowie in: *Lexicon grammaticorum*, Tübingen 1996, S. 282
* Friedrich Wild in: *Almanach der Akademie der Wissenschaften Wien* 88, 1938, S.319-324

## Referenzas


## Colliaziuns
* Litteratura da e davart Karl von Ettmayer en il catalog da la Bibliteca naziunala tudestga e sin autras paginas d'internet (tudestg)
* Curriculum vitae e foto
Retoromanistica

La **retoromanistica** è il rom da la romanistica che s'occupescha dal studi filologic da las linguas retoromanas e lur litteraturas. Quai pertutga oravant tut il rumantsch dal Grischun, il ladin da las Dolomitas ed il furlan . Intgings experts s'occupeschan era da la perscrutaziun culturala ed etnologica dals pievels retoromans.

En Italia dovr'ins principalmain la noziun **ladinistica** che po dentant er sa referir specificamain al studi dal ladin da las Dolomitas. In'autra denominaziun (pli rara) è **filologia ladina**.

## Universitads
* Universitad da Friburg
* Universitad da Puntina/Innsbruck (Austria)
* Universitad da Turitg

## Litteratura
* Guiu Sobiela-Caanitz: *[http://www.chatta.ch/uploads/tx_icsrg/1999-08-17-LQ-15_01.pdf Da Medel e Tujetsch enfin al Friul. Congress en Val Müstair: Fritgs e sfidas da la retoromanistica.]* En: La Quotidiana 17.08.1999, p. 15. (datoteca PDF; 228 kB)

## Referenzas
Chapitala

**Chapitalas** èn citads, en las qualas las regenzas sa chattan. 

La chapitala da la Svizra sa chatta a Berna.

Ina glista da (prest) tut las chapitalas dals stadis dal mund chattas ti en la Categoria chapitalas
Citad Ho Chi Minh

**Citad Ho Chi Minh** (**Saigon**) sa chatta en ils Vietnam ed è tenor abitants la terza citad dal mund cun radund 9 miu abitants è Citad Ho Chi Minh era la citad cun la pli gronda spessezza d’abitants dal pajais. A surfatscha dal pajais cuvrescha 2098 km².
L'eroport da Tan Son Nhat sa chatta 7 km distant dal center da la citad.
### Divisiun administrativa da la citad
Citad Ho Chi Minh vegn spartì en 24 districts. 

#### Ils 23 quartiers da Saigon
Eroport da Ca Mau

L**'Eroport da Ca Mau** (IATA: CAH, ICAO: VVCM) è l'eroport da la citad vietnamaisa da Ca Mau en la provinza da Ca Mau da la regiun Mekong delta, Vietnam. L'eroport sa chatta 2 km distant dal center da la citad. Las lavurs da construcziun èn vegnidas cumenzadas l'onn 2002 ed èn vegnidas terminadas en il mars 2004. L'emprim eroplan da Honoi è atterrà qua ils 18 da matg 2005. La lunghezza da la pista da partenza ed atterrament munta a 1'500 m e la largezza munta a 30 m.
Eroport da Da Nang

L**'Eroport da Da Nang** (IATA: DAD, ICAO: VVDN) è l'eroport da la citad vietnamaisa da Da Nang da la regiun Nam Trung Bo, Vietnam. L'eroport sa chatta 2 km distant dal center da la citad. La lunghezza da la pista da partenza ed atterrament munta a 3'000 m e la largezza munta a 45 m.
Trais Plaivs

**Trais Plaivs** (talian *Tre Pievi*) numn'ins ina cuntrada istorica che consistiva da las trais plaivs da Dongo, Gravedona e Sorico al Lai da Com superiur.

Dapi il temp medieval tard appartegneva il territori a la citad-stadi da Com ed è passà l'onn 1335 ensemen cun quella al Ducadi da Milaun. Las Trais Plaivs èn sa suttamessas l'onn 1512 a la regenza da las Trais Lias suenter che quellas han conquistà Clavenna, la Vuclina e Buorm dal Ducadi da Milaun. Las Trais Plaivs èn vegnidas administradas dad in podestat ch'è vegnì convocà spezialmain per ellas.

Suenter la disfatga da las truppas confederadas en la battaglia da Marignano l'onn 1515 èn las Trais Plaivs sa decleradas puspè sco part dal Ducadi da Milaun. Las Trais Lias n'han betg reconuschì questa decisiun ed han occupà il territori danovamain, n'han dentant betg pudì s'installar en la part meridiunala enturn a Dongo ed il chastè da Müsch. Perquai che il territori na vegn betg menziunà en la «Pasch perpetna» tranter la Frantscha e la Confederaziun, pretendeva il retg franzos en sia funcziun sco duca da Milaun dapi l'onn 1519 la restituziun dal territori dals Grischuns. Cur che la refurmaziun entschaveva a sa derasar en las Trais Lias, ha il prefect da Müsch nizzegià quai sco chaschun per occupar en in culp da surpraisa Sorico e Gravedona e spezialmain la zona da grond'impurtanza strategica tar la sbuccada dal flum Adda en il Lai da Com.

Perquai che ils chantuns catolics han refusà da gidar a las Trais Lias en quel conflict enconuschent sco Guerra da Müsch, han las Lias l'onn 1526 stuì renunziar definitivamain a las Trais Plaivs. Dapi lura ha il territori partì il destin dal Ducadi da Milaun.

## Colliaziuns
*
Duri Bezzola

**Duri Bezzola** (* 23 da zercladur 1942 a Scuol, burgais da Scuol e Zernez) è in politicher svizzer (PLD).

Tranter il 1983 ed il 1990 fascheva Bezzola part dal cussegl communal da Scuol. Ils 21 da schaner 1991 è el entrà en il Cussegl naziunal nua ch'el era commember da pliras commisiuns. Ils 4 da mars 2007 ha el remess ses mandat.

Bezzola è tranter auter commember dal cussegl d'administraziun da la SRG SSR e da la Viafier retica. Dal 2000 fin il 2008 era el president da la Federaziun svizra da skis. Dapi il 2006 è Bezzola president da la SRG SSR Svizra Rumantscha (SRG.R).
Osasco

**Osasco** (pronunzià []) è ina citad brasiliana en il stadi federativ da São Paulo. El appartegna a l'agglomeraziun urbana da la citad da São Paulo ed ha 718'649 abitants (2009) sin ina surfatscha da 64,935 km². Ils abitants sa numnan Osasquenses.

## Panorama

File:Panorama Osascofimdetarde.jpg|Panorama da la saira d'Osasco


## Colliaziuns
* Pagina web da la Prefectura municipala d'Osasco
Spescha

**Spescha** è il num da famiglia da las suandantas persunas:
* Christian Spescha (* 1989), skiunz da cursa svizzer
* Flurin Spescha (1958–2000), scriptur, publicist e translatur svizzer
* Hendri Spescha (1928–1982), scriptur svizzer
* Marlis Spescha (* 1967), skiunza da cursa svizra
* Matias Spescha (1925–2008), pictur, sculptur e graficher svizzer
* Placidus a Spescha (1752–1833), pader benedictin, geograf, alpinist, perscrutader da la natira e linguist svizzer

**Spescha** è era:
* il num rumantsch vegl da la vischnanca da Spiss en il Tirol
Derungs

**Derungs** è il num da famiglia da las suandantas persunas:

* Gion Antoni Derungs (1935–2012), componist svizzer
* Gion Giusep Derungs (* 1932), musicist svizzer
* Kurt Derungs (* 1962), fundatur da la *Landschaftsmythologie*
* Martin Derungs (* 1943), componist e cembalist svizzer
* Silvana Derungs (* 1982), linguista svizzera
* Ursicin G. G. Derungs (1935-2024), teolog e scriptur svizzer

**Vesair era:**
* Derungs Licht AG, in'interpresa da la Waldmann Group
Decurtins

**Decurtins** è il num da famiglia da las suandantas persunas:

* Carli Decurtins (ca. 1650–1712), pader benedectin e translatur da cudeschs religius (Consolaziun dell'olma devoziusa)
* Caspar Decurtins (1855–1916), politicher svizzer ed editur da la Crestomazia retorumantscha
Bezzola

**Bezzola** è il num da famiglia da las suandantas persunas:

* Clo Duri Bezzola (1945–2004), autur svizzer
* Duri Bezzola (* 1942), politicher svizzer
* Manuela Bezzola (* 1989), atleta da taekwondo svizzer
* Reto R. Bezzola (1898–1983), romanist e medievist svizzer
* Rudolf Niculin Bezzola (1917–2011), plevon refurmà e translatur svizzer
* Tobia Bezzola (* 1961), istoricher d'art svizzer
Concepción

**Concepción**, cun num entir *La Concepción de María Purísima del Nuevo Extremo*, è ina citad en il Chile cun 216'061 abitants (2002). 

Concepción è la chapitala da la VIII Regiun dal Biobío. Sia surfatscha importa 221,6 km². Grond Concepción (cumprenda Talcahuano, San Pedro de la Paz, Hualpén, Chiguayante, Penco, Tomé, Lota, Coronel, Hualqui e la Citad di Concepción) è cun 889'725 abitants (2002) la terz gronda regiun metropolitana dal Chile, davos Santiago e Valparaíso. La citad da Concepción è la 11avla gronda citad dal Chile.

* Coordinatas: 36° 46' 22" S 73° 03' 47" W

## Istorgia
La citad è vegnida fundada ils 5 d'october 1550 dal Spagnol Pedro de Valdivia.

## Imagens

File:Centronocheconce.jpg|
File:Arco de Medicina UdeC.jpg|
File:Moderno Edificio en Concepción.jpg|
File:Desembocadura del Biobío.jpg|
File:Ex Catedral de Concepción.jpg|
File:Biobus01.jpg|
File:Hotel El Araucano.JPG|
File:Plaza de Armas Concepción.jpg|


## Citads Schumellinas
*  Cascavel, Brasilia
*  Bethlehem, Palestina
*  Guayaquil, Ecuador
*  Rosario, Argentina
*  La Plata, Argentina
*  Auckland, Nova Zelanda
*  Sucre, Bolivia
*  Caracas, Venezuela

## Indicaziuns da las funtanas
* Ida Stevenson Weldon Vernon (1969) *Pedro de Valdivia, Conquistador of Chile*, Greenwood Press
* John Milton Nickles, Marie Siegrist (1965) *Bibliography and Index of Geology Exclusive of North America*, Geological Society of America, v.28

## Colliaziuns estras
### Liatura interiura
* Grond Concepción
### Liatura exteriura
* 
* Concepción municipality `(es)`
* ''El Sur'', newspaper of Concepción `(es)`
* ''Viveconce'', Event schedule of Concepción `(es)`
* ''Octava'', Website directory `(es)`
* ''HelloChile - Spanish tutoring and tourism in and around the city of Concepción'', Information in English about the Chilean life and places to visit `(en)`
* Verano en Concepción `(es)`
* Encyclopedia Britannica — Concepción `(en)`
### Referenzas
Grads da l'armada svizra

Ils nums dals **grads da servetsch da l'armada svizra** èn vegnids fixads dal Parlament en l'artitgel 102 da la lescha militara. Il Cussegl federal po introducir ulteriurs grads per la truppa e per ils sutuffiziers. Da qual dretg ha el fatg diever per l'Armada XXI en l'artitgel 5 da l*'Ordinaziun davart l'organisaziun da l'armada dals 26 da november 2003*. Per ina midada dals grads dals uffiziers dovri dentant ina modificaziun da la lescha.
__NOTOC__
En cuntrast cun autras armadas purta la schuldada da l'avitica militara da l'armada svizra ils medems nums da grads ed ensainas sco la schuldada da las forzas terrestras.

## Grads da servetsch
### Uffiziers

### Sutuffiziers e schuldads

## Colurs dals pattas ed ensainas




## Referenzas
* ''Lescha federala davart l’armada e l’administraziun militara'' sin admin.ch
* ''Midada da la lescha militara (armada XXI)'' sin admin.ch

## Colliaziuns
* ''Ensainas da l'armada svizra'' (tudestg, franzos, talian, englais)
* ''Distintivi di grado'' (talian)
Guardia svizra papala

La **Guardia svizra papala** (tud. *Päpstliche Schweizergarde* frz. *Garde suisse pontificale*, tal. *Guardia svizzera pontificia*, lat. *Pontificia Cohors Helvetica*, era *Cohors Pedestris Helvetiorum a Sacra Custodia Pontificis*) ha la funcziun da proteger il papa, segirar il Vatican e las residenzas papalas e render servetschs d'onur a chaschun da cults divins.

## Structura
#### Uffiziers
* 1 colonel (cumandant dals guards)
* 1 litenent colonel (vicecomandante)
** 1 chaplon militar (considerà un litenent colonnel)
* 1 maior
* 2 chapitanis

#### Sutuffiziers
* 1 primsergent
* 5 sergents
* 10 corporals
* 10 vicecorporals

#### Truppa
* 78 alumbardiers/gardists

## Cronolgia dals cumandants

* Kaspar von Silenen, Uri (1506–1517)
***Vacant*
* Markus Röist, Turitg (1518–1524)
* Kaspar Röist, Turitg (1524–1527)
***Aboliziun dal guardia svizra pontificala remplazzada con mercenari imperiali*
* Jost von Meggen, Lucerna (1548–1559)
* Kaspar Leo von Silenen, Lucerna (1559–1564)
***Vacant*
* Jost Segesser von Brunegg, Lucerna (1566–1592)
* Stephan Alexander Segesser von Brunegg, Lucerna (1592–1629)
* Nikolaus Fleckenstein, Lucerna (1629–1640)
* Jost Fleckenstein, Lucerna (1640–1652)
* Johann Rudolf Pfyffer von Altishofen, Lucerna (1652–1657)
***Vacant*
* Ludwig Pfyffer von Altishofen, Lucerna (1658–1686)
* Franz Pfyffer von Altishofen, Lucerna (1686–1696)
* Johann Kaspar Mayr von Baldegg, Lucerna (1696–1704)
** Johann Rudolf Pfyffer von Altishofen, litenent, *cumandant provisoric*
* Johann Konrad Pfyffer von Altishofen, Lucerna (1712–1727)
* Franz Ludwig Pfyffer von Altishofen, Lucerna (1727–1754)
* Jost Ignaz Pfyffer von Altishofen, Lucerna (1754–1782)
***Vacant*
* Franz Alois Pfyffer von Altishofen, Lucerna (1783–1798)
***Vacant*
* Karl Leodegar Pfyffer von Altishofen, Lucerna (1800–1834)
***Vacant*
* Martin Pfyffer von Altishofen, Lucerna (1835–1847)
* Franz Xaver Leopold Meyer von Schauensee, Lucerna (1847–1860)
* Alfred von Sonnenberg, Lucerna (1860–1878)
* Louis-Martin de Courten, Vallese (1878–1901)
* Leopold Meyer von Schauensee, Lucerna (1901–1910)
* Jules Repond, Friburg (1910–1921)
* Alois Hirschbühl, Grischun (1921–1935)
* Georg von Sury d'Aspremont, Soletta (1935–1942)
* Heinrich Pfyffer von Altishofen, Lucerna (1942–1957)
* Robert Nünlist, Lucerna (1957–1972)
* Franz Pfyffer von Altishofen, Lucerna (1972–1982)
* Roland Buchs-Binz, Friburg (1982–1997; 1998)
* Alois Estermann, Lucerna (1998)
* Pius Segmüller, Son Gagl (1998–2002)
* Elmar Theodor Mäder, Son Gagl (2002–2008)
* Daniel Rudolf Anrig, Son Gagl (2008- )

## Auters projects
* 

## Colliaziuns
* 
* Pagina uffizial dal Guardia svizra pontificala
* Schweizergarde (Heiliger Stuhl)
* Ehemalige Schweizergardisten
* Gedenkmarsch nach Rom zum 500 Jahre Jubiläum
* Gardemuseum in Naters, Schweiz
Planta

La noziun **planta** ha differentas muntadas:

* las plantas (regnum *Plantae*), organissems vivents che normalmain na sa movan betg e ch'absorbeschan substanzas nutritivas da lur ambient
** las plantas, plantas da lain u bostgs

**Planta** è plinavant il num da la famiglia nobla Von Planta ed il num da famiglia da las suandantas persunas:

* Joseph Planta FRS (1744–1828), bibliotecari principal dal British Museum d'origin svizzer
* Sir Joseph Planta (diplomat) KCG (1787–1847), diplomat e politicher britannic, figl dal bibliotecari da medem num
* Martin Planta (1727–1772), teolog refurmà e pedagog svizzer
* Peter Conradin Planta (1815–1902), jurist, schurnalist e politicher svizzer
* Pompejus Planta (1570–1621), cummandant da la partida spagnol-austriaca en ils Scumbigls grischuns
* Robert de Planta (1864–1937), linguist e filolog svizzer
* Rudolf von Planta (1569–1638), cummandant da la partida spagnol-austriaca
* Armon Planta (1917 - 1986), liricher.
Gelgia

La **Gelgia** (num surmiran) u **Güglia** (num ladin) è in flum en il chantun Grischun en Svizra. El nascha sin il Pass dal Gelgia/Güglia a 2'284 meters d'autezza e cula tras il Surses e la chavorgia dal Crap Ses. Sper Casti sbucca el en l'Alvra.

## Producziun d'electricitad
Sper Murmarera vegn la Gelgia enchaschà en il Lai da Murmarera, in lai da fermada ch'è vegnì creà per la producziun d'electricitad. Il rempar da terra *Castiletto* e tut ils auters implants en il curs da la val èn part dals *Kraftwerke Mittelbünden*, ina succursala da las Ovras electricas da la citad da Turitg (EWZ).

L'aua dal lai da fermada vegn l'emprim manada tras ina galaria da pressiun en l'implant electric da Tinizong e cula suenter per ina segunda galaria da pressiun directamain tar l'implant da Casti Ost, che funcziuna en maniera da tandem cun l'implant da Tinizong.

A medem temp vegn l'aua restanta da la Gelgia e dad auters affluents enchaschà en il batschigl da fermada a Burvagn e manada tras ina terza galaria da pressiun en l'implant da Casti Vest.

Sper Casti vegn l'aua ch'è vegnida separada dal flum manada enavos. Pauc suenter vegn l'Alvra enchaschada sper Solas, da maniera che l'aua po vegnir utilisada anc ina giada.

## Referenzas


## Colliaziuns
*
Livign

**Livign** (uschè er en lumbard; num ufficial en talian: *Livigno*; en tudestg antiquà: *Luwin*) è ina vischnanca taliana al cunfin svizzer, da la regiun Lumbardia, en la Provinza da Sunder. Ella ha pressapauc 5'065 abitants, ina surfatscha da 211 km², pia ina densità da 24 ab./km². Ella è attachada a la Val de Dint. Livign dumbra ils pli blers abitants da las 26 vischnancas talians situadas sur 1'500 m s.m. La culegna da Trepalle è il pli aut abitadi da l'Italia (2079 m) abità l'entir onn.

## Geografia
La vischnanca da Livign sa chatta en la val dal flum Spöl, che sbucca en l'En ed suenter en il Danubi. Livign è pia ina da las paucas vischnancas talianas che n'appartegnan betg al bassin idrologic talian. Grazia a Livign po l'Italia prender part a las conferenzas internaziunalas davart la navigaziun sin il Danubi e bartgas talianas na pajan betg las taxas da navigaziun enfin ed inclus la mar naira. L'aua da la Val da Livign flassegia per mità en direcziun da l'Engiadina e per tschella mità vers l'Italia. Vers nord sco vers sid percurra il flum chavorgias selvadias e privlusas, ch'eran en temps passads strusch passablas. Ellas èn la causa per l'isolaziun relativa da Livign. Ils auters dus access en la Val da Livign èn pass alpins.

Il clima da Livign è tipic alpin cun lungs inverns fraids e stads curtas. Il record minus da temperatura è a -34 °C, quel plus a 29 °C.

Livign è ragiungibel nà da la Vuclina (Buorm/Bormio) sur il Pass dal Fus-chagn, nà dal Puschlav sur la Fuorcla da Livign, cun S-chanf sur il Pass da Chaschauna e cun Zernez tras il tunnel Munt la S-chera. Il tunnel da 3,5 km lunghezza evitescha las parts insurmuntablas da la chavorgia dal Spöl.

## Istorgia
Livign ha appartegnì sco part da la Vuclina a las Trais Lias dal 1512 - 1620 e dal 1639 - 1797. En il temp medieval era Livign in abitadi sparpaglià sin ina vasta surfatscha ed in impurtant retroterra per l'economia alpestra da Buorm. Livign è stà in lieu da diversas operaziuns militaras: 1487, cura che truppas engiadinaisas én marschadas sur il Pass da Chaschauna a Buorm, 1499, suenter la Battaglia a la Chalavaina, cura che l'armada imperiala austriaca ha envadì l'Engiadina, 1635, cura ch'il Duca da Rohan ha victorisà sur il Austriacs.

Entant che Livign era a ses temp surtut ina regiun d'emigraziun stagiunala da praders, fantschellas e lavurers da construcziun vers l'Engiadina, ha la localitad fatg in svilup enorm en il sectur terziar en il decurs dal 20. tsch.: sco exclava da duana (1919) e surtut sco regiun turistica dapi ils onns 1950. Il lieu patischa dentant da las consequenzas dal traffic da cumpra. Il tunnel che collia l'Engiadina cun Livign è vegnì avert ils onns 1960 en connex cun la construcziun dal lai da fermada che ha destruì ina part dal lieu.

## Colliaziuns
*
Fiera di Primiero

**Fiera di Primiero** (per tudestg antruras era **Primör**) è ina vischnanca taliana cun 534 abitants (1. da schaner 2009) che appartegna a la provinza autonoma da Trento, regiun Trentino-Tirol dal Sid. Il lieu è il center administrativ ed economic da la *Valle del Primiero* en il Trentino da l'ost.

## Geografia
Fiera di Primiero è cun ses 0,15 km² la pli pitschna vischnanca da l'Italia, suandà dad Atrani sin la Costa d'Amalfi cun 0,20 km².

El è situà a 745 m s.l.m. a la sbuccada dal flumin *Canali* en il *Cismon*, tenor il qual la *Valle del Primiero* vegn era numnada *Valle del Cismon*, al pe da la muntogna *Bédolé* e la gruppa del *Pala*. Il lieu sa chatta var 15 km al sid da San Martino di Castrozza e 25 km davent dal Passo Rolle, sur il qual ina strada maina en direcziun Bulsaun resp. Trento. Tras la *Val Canali*, che s'auza vers l'ost, è il lieu sur il *Passo di Cereda* collià cun Agordo e tras la *Val di Schenèr* en il sid cun Feltre en la provinza da Belluno.

Il lieu cunfina cun las vischnacas da Siròr, Tonadico, Transacqua e Mezzano.
Palü

Il num **Palü** deriva dal latin *palus* (palì) e designescha

* il Piz Palü, ina muntogna da 3900 m en il massiv dal Bernina
* il Lago Palü, in lai sut sut il Piz Palü
* l'implant electric Palü da la Repower (ex *Rezia Energia*)
* il Vadret da Palü, in glatscher en il massiv dal Bernina
Bernina

Il num **Bernina** designescha

## Geografia
* il district dal Bernina, in'unitad d'administraziun dal chantun Grischun
* la Gruppa dal Bernina, ina gruppa da muntognas da las Alps orientalas tranter l'Engiadina e la Vuclina
** il Piz Bernina, 4'049 m, pli auta muntogna da las Alps orientalas
** il Pass dal Bernina, che collia l'Engiadina (Svizra) cun il Puschlav (Svizra) e la Vuclina (Italia)
* l'Ova da Bernina (u Aual dal Bernina), in torrent en il chantun Grischun
* la Val Bernina, la val laterala situada la pli auta da l'Engiadina

## Varia
* la Viafier dal Bernina, viafier a binaris stretgs (larghezza 1'000 mm) tranter San Murezzan e Tiraun
* il Bernina Express, in tren turistic da la Viafier retica che surmunta il pass dal Bernina
* la Freccia del Bernina («frizza dal Bernina»), in anteriur tren talian che colliava Milaun cun Tiraun
Fortaleza Esporte Clube

**Fortaleza E.C.** è in club da ballape da Brasilia, en la citad dal Fortaleza. È in dals pli gronds e renumads dal pajais e il pli vegl dal stadi, fundà en 1918. Il Fortaleza è il club cun pli titels en il stadi dal Ceará, cun 40.

## Colliaziuns
Fortaleza E.C.
Renata Coray

**Renata Coray** (* 1964) è in'etnologa e retoromanista svizra ch'è sa spezialisada sin temas da la politica linguistica e da la sociologia da la lingua.

## Biografia
Renata Coray è creschida si en ina famiglia rumantscha en il chantun Basilea-Champagna. Il 1983 ha ella fatg la matura B a Liestal BL ed il 1986 il patenta da scolast a Cuira. Ella ha studegià etnologia, scienzas da communicaziun e retoromanistica a l'universitad da Friburg ed ha concludì ses studi l'onn 1994 cun il *dr. phil.* Lura ha Coray lavurà sco collavuratura scientifica, l'emprim, tranter il 1995 ed il 2001, a l*'Institut de journalisme et des communications sociales* da l'universitad da Friburg e suenter, dal 2002 fin il 2003 tar il *Dienst für Sprach- und Kulturgemeinschaften* da l'Uffizi federal da cultura a Berna. Dal 2001 fin il 2007 era ella en pli assistenta tar la professura per filologia rumantscha a l'universitad da Turitg. Là ha ella promovì cun la lavur enconuschenta *Von der Mumma Romontscha zum Retortenbaby Rumantsch Grischun* ch'è cumparida l'onn 2008 en furma da cudesch. Dapi il 2010 lavura ella sco lectura scientifica e docenta vi da la *Facoltad filosofica I (rumantsch)* da l'universitad da Turitg.

## Bibliografia (selecziun)
* Jean Widmer, Renata Coray, Dunya Acklin Muji, Eric Godel: *Die Schweizer Sprachenvielfalt im öffentlichen Diskurs. La diversité des langues en Suisse dans le débat public.* Bern 2004. In: *Zeitschrift für Dialektologie und Linguistik* 73 (2006), 372-375.
* Renata Coray: *Von der Mumma Romontscha zum Retortenbaby Rumantsch Grischun. Rätoromanische Sprachmythen.* cultura alpina, Chur 2008
* Renata Coray, Barbara Strebel: *Sprachwelten: Lebensgeschichten aus Graubünden / Munds da linguas: Biografias linguisticas rumantschas.* hier + jetzt, Baden 2011

## Referenzas


## Colliaziuns
* Ovras da Renata Coray tar Open Library
Intensitad (terratrembel)

L**'intensitad [[macroseismica]]** è in mesira per inditgar ils effects d'in terratrembel sin persunas, edifizis e la cuntrada en ina zona limitada. L'intensitad sa basa sin observaziuns da persunas en las zonas pertutgadas, ozendi èsi dentant era pussaivel da la mesirar cun indrizs tecnics. Per il solit (ma betg adina) è l'intensitad d'in terratrembel il pli ferm en la zona da l'epicenter e sa sminuescha cun distanza creschenta.

L'intensitad macroseismica vegn inditgada sin scalas a plirs stgalims. En l'Europa dovr'ins actualmain la *[[Scala macroseismica europeica]]* en la versiun dal 1998 (EMS-98) ed en il Stadis Unids ina versiun modifitgada da la *[[Scala da Mercalli]]*, che omaduas han dudesch stgalims. L'Uffizi meteorologic dal Giapun (JMA) fa diever d'in'atgna scala, la *[[Scala JMA]]*, che ha set stgalims.

## Svilup istoric
Emprovas temprivas per la classificaziun da terratrembels hai gia dà en il 18avel tschientaner. L'onn 1789 ha Pompeo Schiantarelli dissegnà dasper numerus maletgs dals effects dal terratrembel da Messina dal medem onn era ina charta da la zona pertutgada e l'onn 1788 ha Domenico Pignatoro elavurà ina scala a tschintg stgalims per descriver ils effects dal medem event. In'autra scala pauc derasada era quella da P.N.C. Egen che l'onn 1828 ha descrit ils effects d'in terratrembel en la Belgia.

## Referenzas
Johann Schneider-Ammann

**Johann Niklaus Schneider-Ammann** è in cusseglier federal e il schef dal Departament federal d'economia.

## Colliaziuns
*
Simonetta Sommaruga

**Simonetta Sommaruga** è ina cussegliera federala e la schefa dal Departament federal da giustia e polizia.
Anna Maria Bacher

**Anna Maria Bacher** (* 1947 a Grovella/Gurfulu, Piemunt, Italia) è ina poetessa che scriva en il dialect gualser da la Val Formazza (*Pumattertitsch*) e per talian.

## Biografia
Anna Maria Bacher è naschida il 1947 a Grovella/Gurfulu (vischnanca da Formazza/Pomatt) en la Val Formazza/Pomattertal, ina vallada da lingua gualsra en il Piemunt talian. Suenter la furmaziun vi dal *Collegio Rosmini* a Domodossola, ha ella dà scola primara a Ponte/Zumstägg en sia vallada natala, nua ch'ella viva oz cun sia famiglia. Dapi ses pensiunament s'engascha ella en l*'Associazione Walser* per la conservaziun da la lingua e cultura gualsra en la Val Formazza.

Dapi il 1983 ha ella publitgà pliras rimnadas da poesias en lingua gualsra e taliana, cun translaziuns en tudestg da scrittira da Kurt Wanner. Varsaquantas da sias poesias èn vegnidas mess en musica da Peter Roth, Heinz Holliger, Martin Derungs e Thüring Bräm. Ultra da quai ha ella publitgà plirs artitgels davart la vita e la cultura dals Gualsers en la Val Formazza en diversas revistas.

## Bibliografia
;Rimnadas da poesias
* 1983 *Z Kschpêl fam Tzit* («Il gieu dal temp»)
* 1991 *Litteri un Schattä* («Glischs e sumbrivas»)
* 1994 *Z Tzit fam Schnee* («Il temp da la naiv»)
* 2001 *Gägäsätz* («Cuntrasts»)
* 2004 *Kfarwät Schpurä* («Fastizs en colur»)
* 2006 *Wê im ä Tröim* («Sco en in siemi»; includa las emprimas trais rimnadas e novas poesias anc inedidas)

;Varia
* 2007 *Mu ferzellt* («Ins raquinta»; rimnada d'anecdotas da la Val Formazza)

## Referenzas
Parschùn da Riòlta

La **parschùn da Riòlta** ca satgata a Riòlta, egna culegna agl vaschinadi da Tgazas an Tumleastga, e dasper igl *Sennhof* a Cuira egna da duas parschùns agl cantùn Grischùn.

## Preistorgia
Gl'on 1840 e la *tgea da lavur sfurzada* vagnida avierta agl casti episcopal da Farschno. Quella e vagnida stgafida par «umans paupers ch'èn abels da lavurar, ch'èn dentant suttamess a la laschentadad ed al batlegim».

## Istorgia
Digls 1851 antocen igls 1855 e vagnida biageada sen igl madem bagn igl *stabiliment da correcziun per dunnas e per umens alcoholics, schlaschads e labils*. Gl'on 1919 e vagnieu aviert gl*'asil da Riòlta*, tras igl qual e vagnida fatga la seperaziùn da parsùnas cun malzognas cronicas e da delinquents an execuziùn digl castitg.

Digls 1948 davent â'gl betga ple nigna partiziùn da dunas. Gl'amprem da schaner 1991 e la parschùn da Riòlta vagnida separada da la clinica psiciatrica Bavragn, ca vean da lura davent manada autonomameing.

## Preschaint
.

## Coliaziùns
* Datas impurtàntas davart l'istorgia da la parschùn da Riòlta sen la pagina d'internet ufiziala digl cantùn Grischùn (rumantsch grischun)
Muntogna da Schons

La **Muntogna da Schons** (tudestg *Schamserberg*) satgata sen la vart sidorientala digl Pez Bavregn sen la spunda occidentala da la Val Schons agl cantùn Grischùn an Svizra.

A la Muntogna da Schons satgatan sen 1100 tocen 1200 meters òlteztga la fracziùn *Casti* da la vischnànca da Casti-Vargistagn near las fracziùns *Pazen* a *Farden* da la vischnànca da Donat. Sen la Muntogna da Schons sura tgat'ign sen var 1500 meters igls vitgs Lon, Maton a Vargistagn.

Igl lungaitg tradiziunal digls avdànts e igl rumàntsch sutsilvan. Oziglgi e dantànt igl tudestg lungaitg ufizial.

## Istorgia

Antocen igl tains medieval tardiv viveva sen la Muntogna egn cumegn da purs libers, igls schinumnos «Libers sen la Muntogna»; anzaquànts privilegios avdavan sen igl funs da la val. Las baselgias da Lon a Maton vignan numnos igl on 831 par l'amprem'eada; igls 1204 vignan mazunos igls *homines liberos de Saxammo*. Agl cuntract da pasch digls 1428 trànter Clavena ad igls vaschinadis da la Val Schons cumpara igl mastral digl cumegn da la Muntogna cun egn aigen sigil.

Perveda la dartgira bassa pudevan igls Libers sen la Muntogna dezider autonomameing davart l'utilisaziùn da gòlds, pastgiras ad alps. Igl liac da radunànza eara Maton. La dartgira òlta sutasteva agls suverans comitals an la Val Schons.

Suainter la Faida da Schons digls 1451/52 a la liberaziùn da la val digls dretgs feudals igls 1458, en igls Libers sen la Muntogna s'unids cun igl cumegn da Schons.

## Turissem
Las baselgias pintgas sen las spundas da la Muntogna da Schons en degnas d'egna visita. An las baselgias da Casti a Clugén satgatan maletgs digl *[[maister da Vuorz]]*.

Da stad e la Muntogna da Schons egna regiùn da viander populara, d'unviern â'gl egna vasta reet da veias da scursalar cun radund 12 kilometers da veias preparadas.

## Literatura
* Benedict Mani: *Heimatbuch Schams*, Kulturelle Vereinigung Val Schons, 1958

## Coliaziùns
*
Pùnt Valtschiel

La **pùnt Valtschiel** e egna pùnt da strada d'egn veial an betùn armo ca satgata agl cantùn Grischùn an Svizra. Ella colia igls vaschinadis Donat a Casti.

## Literatura
* Paul Michael: *La pùnt Valtschiel sper Donat.* En: *Per mintga gi.* 80avla annada, Cuira 2002
* Jürg Conzett: *Valtschielbrücke bei Donat.* En: *[[Bündner Monatsblatt]].* nr. 1/2010
* Max Bill: *Robert Maillart.* Artemis-Verlag, Zürich 1949

## Coliaziùns

* Die Valtschielbrücke (vischnànca da Donat)
Fögl d'Engiadina

Il ***Fögl d'Engiadina*** è stà ina gasetta da l'emna rumantscha per l'Engiadin'Ota. Ella aveva ina tenuta liberalisanta e la finamira da «tgirar la lingua e la cultura rumantscha, oravant tut quella putera».

## Istorgia
Il *Fögl d'Engiadina* è vegnì fundà l'onn 1857 dals reverendas Nicolo Kirchen, Gian Battista Tramèr e Janett Menni e redigì da Mathias Barblan e Simon Caratsch. Johann Thürr e Peter Caprez eran responsabels per la stamparia a Zuoz. L'emprim numer è cumparì il prim da schaner dal 1858.

Ulteriurs redacturs dal *Fögl* èn stads tranter auter Peter Conradin, Andreas Rudolf e Florian (von) Planta, Johann Rosius à Porta, Simon Tanner, Giachen Danz, Gian Fadri Caderas, Otto Töndury, Otto Schwarz, Enrico «Rico» Tung, Andrea Vital, Jon Guidon e Robert Ganzoni

Il 1940 ha il *Fögl d'Engiadina* fusiunà cun la *[[Gazetta Ladina]]* al *[[Fögl Ladin]]* che ha pli tard er incorporà *[[Il Giuven Jauer]]* ed è daventà uschia l'emprima gasetta che provedeva l'entira Engiadina e Val Müstair.

## Ediziuns digitalisadas
Il *Fögl d'Engiadina* è ina da las gasettas – e fin ussa l'unica gasetta rumantscha – ch'èn vegnidas digitalisadas en il project da digitalisaziun da la Biblioteca naziunala svizra. La digitalisaziun è il resultat d'ina cooperaziun tranter la Biblioteca naziunala e la Biblioteca Chantunala dal Grischun. Disponiblas èn las annadas 1887 fin 1939. Dal temp avant il 1887 n'han ins gì avunda numers, uschia che la Biblioteca naziunala ha relaschà in appel da metter a disposiziun singuls numers u entiras annadas da quel temp.

Las annadas 1859, 1860, 1861 (senza ils emprims trais numers) e forsa autras èn disponiblas sin Google Books.

## Referenzas


## Colliaziuns
* 
* Versiun digitalisada da la *Fögl d'Engiadina* sin la plattafurma svizra per gasettas digitalisadas e-newspaperarchives.ch
* Ediziun digitalisada da las annadas 1887 fin 1939 en il project da digitalisaziun da la Biblioteca naziunala svizra
* Ediziun digitalisada da l'annada 1858 (emnas 18 fin 50) tar Google Books
* Ediziun digitalisada da l'entira annada 1859 tar Google Books
* Ediziun digitalisada da l'entira annada 1860 tar Google Books
* Ediziun digitalisada da l'annada 1861 (emnas 4 fin 52) tar Google Books
Scoula ota ecclesiastica da Wuppertal e Bethel

La **scoula ota ecclesiastica da Wuppertal e Bethel** (suottitel agiunt ufficielmaing *scoula ota per baselgia e diaconia*) es üna scoul’ota scientifica a Wuppertal ed a Bethel sper Bielefeld in Germania dal vest. Ella es in possess da las baselgias evangelicas in terra renana ed in Vestfalia. Il pajais federel tudas-ch Rain dal Nord-Vestfalia arcugnuoscha ils examens da stüdis da l’instituziun chi’d es independenta. 

## Instituziun
La scoula as cumpuona da duos instituziuns parcielas: d'üna vart dal center teologic a Wuppertal, da l'otra vart dal lö a Bethel chi'd es specialiso in cumpetenzas da diaconia.

## Pussibiliteds da fer stüdis
La scoula spordscha divers stüdis da teologia e da diaconia (düraunt cha la pedagogica religiusa mauncha). La scoula cooperescha lotiers cun las universiteds da Wuppertal e da Bielefeld. La scoula ho il dret da surder las degniteds da promoziun e da habilitaziun.

## Istorgia
La scoula ota ecclesiastica giuvaiva üna rolla importanta i’l cumbat da baselgia düraunt il temp dal naziunelsocialissem. Fundo dal 1935 scu ün lö da scolaziun da ravarendas per la Baselgia confessaunta, gniva la scoula scumandeda e scholta già immediatamaing al di da la fundaziun tres la *pulizia secreta da stadi*. La scoula pudaiva exister inavaunt illegalmaing fin als prüms ans da la seguonda guerra mundiela.

La vöglia e la decisiun da funder la scoula ota i'l spazi da la baselgia vaiva da chefer cun la pratscha dal stadi naziunelsocialist da dominer viepü las faculteds teologicas e da guadagner influenza sün la scolaziun da ravarendas. Ultra da que pruvaiva la gruppa dals uschedits *cristiauns tudas-chs* da refurmer la baselgia seguond las ideas da l'ideologia dominanta da quel temp e dimena tenor il principi da mneder.

Impustüt il center teologic a Wuppertal s'inclegia in la tradiziun da la teologia da Karl Barth e cultivescha sia ierta spiertela.

## Pagina d'internet
* La preschentscha uffiziela da la scoula ota in l'internet (per lingua tudas-cha)
Clinica Waldhaus

La **Clinica Waldhaus** en il Loequartier a Cuira è dasper la Clinica Beverin sper Cazas in da dus ospitals da psichiatria acuta en il Grischun. Ella vegn gestiunada dals Servetschs psichiatrics dal Grischun.

## Clinica
Dasper la psichiatria acuta datti en la Clinica Waldhaus er ina partiziun da psichiatria da reabilitaziun ed ina staziun da psicoterapia staziunara. En la chasa sa chatta er ina clinica da tinnitus. Ina purschida ambulanta è la *Memory-Klinik* che s'occupa da sintoms d'emblidusadad cronica.

## Architectura
La Clinica Waldhaus è in dals exponents ils pli marcants da la *Gründerzeitarchitektur* da la fin dal 19avel tschientaner a Cuira. Impurtant è qua surtut l'architectura da la cuntrada: I han renunzià a mintga tip da cuvriment, las vias dal parc èn construidas ad artg. Quai posibilitescha da l'ina vart ina nova experientscha dal spazi evitond in sentiment da stretgezza e suttastritga da l'autra vart la tenuta averta da la clinica envers la citad e la societad, che a lez temp n'era betg incontestada.

## Persunalitads
L'emprim directur da la clinica è stà Josef Jörger, in medi da Val (GR).

## Colliaziuns

* Pagina d'internet uffiziala da la Clinica Waldhaus (tudestg)
* Die Architektur des Waldhauses - Infurmaziuns da l'Uffizi da construcziun auta grischun (PDF-Format) (tudestg)
Clinica Beverin

La **Clinica Beverin** è ina clinica da psichiatria acuta dals Servetschs psichiatrics dal Grischun. Ella collavura cun la Clinica Waldhaus a Cuira, che vegn gestida da la medema organisaziun purtadra.

La clinica ch'è vegnida numnada tenor la muntogna panoramica Piz Beverin è situada a Realta, ina culegna en la vischnanca da Cazas en Tumleastga. En vischinanza directa sa chatta la praschun da Realta cun la quala la Clinica Beverin partiva decennis d'istorgia, avant ch'ella è daventada autonoma l'onn 1991.

La clinica tracta creschidas tranter 18 e 65 onns cun tuts tips da malsognas e disturbis psichics.

Il persunal da la Clinica Beverin vegn scolà tranter auter al Center da furmaziun per la sanadad ed ils fatgs socials a Cuira.

## Colliaziuns

* Pagina d'internet uffiziala da la Clinica Beverin
Karl Barth

**Karl Barth** (* 10 da meg 1886 a Basilea; † 10 da december 1968 a listess lö) d'eira ün teolog refurmo e vela scu ün *patrun da baselgia* dal 20evel tschientiner.

## Vita
### Vita professiunela
Dal 1911 fin a 1921 d'eira Barth in uffici scu ravarenda da la plaiv refurmeda a Safenwil i'l chantun Argovia. Zieva ch'el vaiva publicho il *commentari a la charta als Romauns* gniva'l clomo sülla professura d'onur a Göttingen in Germania da Nord. 1925 ho'l accepto üna clameda vers Münster in Vestfalia. Lo restaiva'l fin 1930 cur ch'el ho müdo a Bonn sün üna plazza scu ün professer ordinari.

Dal 1935 stuvaiva Barth returner a Basilea. El vaiva refüso da discuorrer il saramaint dals ufficiants sün Adolf Hitler (el pretendaiva da fer que be cul agiunt *per taunt ch'eau se scu cristiaun evangelic ...*). Medemmamaing vaiva Barth criticho il taschair da la baselgia in fatscha al principi da la persecuziun dals Güdevs.

A la faculted teologica da Basilea daiva Barth instrucziun academica fin a 1962, perfin auncha zieva l'ir in pensiun minchataunt fin cuort avaunt sia mort.

### Vita privata
Düraunt 35 ans mantgnaiva Barth üna relaziun da triangul ambiziusa cun sia duonna *Nelly naschida Hoffmann*, cun la quela el vaiva tschinch iffaunts, d'üna vart e da sia ameda *Charlotte von Kirschbaum* da l'otra vart. Von Kirschbaum lavuraiva scu sia assistenta scientifica.

## Ouvras
L'ouvra prinicipela da Karl Barth es sainza dubi la *Kirchliche Dogmatik* (= dogmatica ecclesiastica) chi cumparaiva traunter 1932 e 1968  cumpigliand 30 toms e chi restaiva na accumplida. Pervi da sia grossezza voluminusa e da la culur da la liadüra vain'la eir nomneda *Moby Dick* memorisand la balena alva legendara.

## Colliaziuns
* Litteratura davart Karl Barth our da la vista da la teologia sistematica
Dietrich Bonhoeffer

**Dietrich Bonhoeffer** (* 4 da favrer 1906 a Breslau; † 9 d'avrigl 1945 i'l champ da concentraziun a Flossenbürg) d'eira ün teolog luteraun ed ün martir da la cretta cristiauna suot l'ideologia naziunelsocialista dal uschedit *Terz Reich* in Germania.

Traunter 1933 e 1945 gniva Bonhoeffer considero scu ün commember prominent e profilo da la Baselgia confessaunta. A's vezzaiva a Bonhoeffer eir per ün da quels chi pruvaivan activamaing d'organiser resistaunza cunter il naziunelsocialissem.  

## Vita
Al principi dals ans trenta d'eira Bonhoeffer assistent scientific a la faculted teologica a Berlin e spordschaiva seminaris e prelecziuns.

Daspö avrigl 1933 s'exprimaiva Bonhoeffer in möd cler cunter las acziuns anti-güdevas dal stadi naziunelsocialist. 
Infra la baselgia s'ingaschaiva'l cunter ils *cristiauns tudas-chs* e concretamaing cunter il paragraf d'ariaun, tenor il quêl güdevs battagios nu pudaivan rester commembers da la baselgia evangelica e gnivan exclus, eir ravarendas in uffici.
 
Dal 1935 giaiva'l a la testa dal *seminari da predgia* da la baselgia confessiunanta a Finsterwalde al nordost da Berlin e mnaiva quist'instituziun in illegalted fin 1940.   
Cur cha las sumbrivas da la guerra s'augmantaivan viepü, pigliaiva'l part a la resistaunza intuorn il cunter-admiral *Wilhelm Franz Canaris*.  1943 gniva'l miss in fermaunza zieva ch'el avaiva già il scumand da discuorrer publicamaing e da publicher. Immediatamaing aunz cha la guerra glivraiva, gniva Bonhoeffer executo sün cumand persunel d'Adolf Hitler.

## Citats
* Be quel chi sbragia pels Güdevs perseguitos, suos-cha chanter in möd gregorianic.

## Colliaziuns
*Dietrich Bonhoeffer English home page.
* Litteratura davart Dietrich Bonhoeffer
Rudolf Bultmann

**Rudolf Karl Bultmann** (* 20 d'avuost 1884 a Wiefelstede; † 30 da lügl 1976 a Marburg) d'eira ün teolog evangelic chi dvantaiva renomno in connex da sieu programm da la dischmitologisaziun (tudas-ch *Entmythologisierung*). Bgers da sieus scolars fundavain üna *scoula da Bultmann* chi vaiva grand'influenza i'l protestantissem da Germania zieva la seguonda guerra mundiela. Insembel cun Karl Barth faiva'l al principi dals ans da vainch la müdeda davent da la *teologia liberela* no a la *teologia dialectica*.

Dal 1921 fin a sieu pensiun faiva Bultmann da professur per il ram academic *[[Nouv Testamaint]]* a la faculted teologica a Marburg in Hessen.

## Teologia
Bultmann chatta our cha'ls evangelis dal Nouv Testamaint consistan da bgeras funtaunas. Cotres fuonda'l la *critica da fuorma* scu üna disciplina fundamentela da la scienzcha dal Nouv Testamaint.   

Gesu es per Bultmann da grand'importanza, ma sulettamaing scu il predgio e'l cret, na scu üna persuna istorica.

## Citats
* *Il vair sen dal mitus nun es quel da der ün sguard objectiv da muond; bgeraunz fo palais in el cu cha l'umaun s'inclegia a se svess in sieu muond; il mitus nu voul gnir interpreto cosmologicamaing, dimpersè antropologicamaing - meglder: in möd existentiel.* Neues Testament und Mythologie (= Nouv testamaint e mitologia), 1941, S.22

* *A nu's po druver glüsch electrica ed apparat da radio, fer adöver da mezs medicinels e clinics moderns e medemmamaing crajer i'l muond da spierts e da miraculs dal Nouv Testamaint. E chi managia ch'el poja que per sia persuna, sto as fer cler ch'el - sch'el declera que per la posiziun da la cretta cristiauna - fo malinclegiantaivla ed impussibla cun que la predgia cristiauna i'l temp preschaint.*  Neues Testament und Mythologie (= Nouv Testamaint e mitologia), 1941, S.18
Plazza da s. Peder

La **plazza da s. Peder** (talian: Piazza San Pietro) è la plazza davant il dom da s. Peder. Ella vegn stgaffida tranter il 1656 - 1667 è sa tgatta al l'ur da la cità veglia da Roma. La plazza fa part dal stadi dal Vatican e cunfina sur las collonas cun il stadi talian.
Chapella Sistina

La **Chapella Sistina** (talian *la cappella sistina*) è in dals pli enconuschents stgazis culturals en il Vatican . Eregida tranter il 1475 ed il 1481 cuntegn ella plirs dals pli enconuschents maletgs dal mund (cunzunt las frescas da Michelangelo Buonarotti). La chapella è er il lieu el qual i vegn tegnì il conclave.

La chapella schai en vicinanza dal dom da s. Peder ed è collià cun quel sur la Scala Regia. Per turists e l'access dentant be pussaivel sur il museums vaticans.
Dom da s. Peder

Il **dom da s. Peder** è ina baselgia catolica en il Vatican, che incurunescha la plazza da s. Peder monumentala.

Il dom da s. Peder tschaffa 20.000 persunas ed è cun ina surfatscha da 15.160 m² ina da las pli grondas baselgias dal mund.

Essend chapella papala, postada dasper il palazi papal Palazzo Apostolico, è la baselgia da s. Peder lieu dallas manifestaziuns principalas dal cult catolic, tranter autras las celebraziuns da Nadal, da Pasca ed ils ritus da l'emna sontga, da la proclamaziun dals novs papas e da las sepulturas dals defuncts, da l'avertura e la clusiun da giubelis e da la canonisaziun da novs sontgs.
Søren Kierkegaard

**Søren Kierkegaard** (* 5 da meg 1813 a Copenhagen; † 11 da november 1855 a listess lö) d'eira ün danais teolog protestant e scriptur religius e filosofic. El vain considero scu ün antecessur u perfin scu il fundatur da la filosofia d'existenza.

Per la granda part cumpilaiva'l sieus isegs suot pseudonims. S'ingaschand per ün retuorn als origens dal cristianissem, giaiva sia polemica viepü cunter la cristianited da sieu temp ed impustüt cunter ils rapreschantants da la baselgia da stedi in Danemarc scu p.ex. l'ovas-ch *Jacob Peter Mynster*.

## Teologia e filosofia
Sieu adversari principel d'eira il filosof berlinais e penseder dal *idealissem tudas-ch* Georg Wilhelm Friedrich Hegel. L'imbüttamaint da Kierkegard tunaiva cha'l penser objectivistic ed in sistems totels arteficiels falla la vaira situaziun dal umaun causa ch'ella saja concreta. 
El svess ho inclet sia operiusited scu scriptur uschè cha'l fo listess scu ün meidi davaunt il let d'ün amalo. Sias scrittüras vöglian esser medicina.
Sieu möd da bader e da descriver ils stedis da l'orma antecipescha suvenz ponderaziuns da la psicologia moderna.

## Ouvras (üna tscherna)
* Über den Begriff der Ironie. Mit ständiger Rücksicht auf Sokrates (Magisterdissertation) = Davart la noziun da l'ironia. Cun resguard permanent sün Socrates (dissertaziun da magister 1841)
* Entweder – Oder I/II = l'ün u l'oter I/II (1843) (text digitaliso)
* Furcht und Zittern = temma e trembler (1843)
* Philosophische Brocken = buchedas filosoficas (1844)
* Der Begriff Angst = la noziun temma (1844)
* Die Taten der Liebe. Etliche christliche Erwägungen in Form von Reden = las acziuns da l'amur. Multifarias ponderaziuns cristiaunas in fuorma da discuors (1847)
* Christliche Reden = discuors cristiauns (1848)
* Die Krankheit zum Tode = la malatia vers la mort (1849)
* Einübung im Christentum = exercitaziuns aint il cristianissem, (prüma ediziun 1850, seguonda ed. 1855)
* Über meine Wirksamkeit als Schriftsteller = Davart mia efficacited scu scriptur (1851)
* Zwei Reden beim Altargang am Freitag = duos discuors in occasiun dal ir tal uter in venderdi (1851)
* Der Augenblick = il batterdögl (1855)
* Gottes Unveränderlichkeit. Eine Rede = L'invariabilted da Dieu. Ün discuors (1855)

## Colliaziuns
* texts, purtrets e biografia (per lingua tudas-cha)